Public procurement notice: Voluntary Ex Ante Transparency Notice
Published: 2016-06-01
Buyer: Forsvarsministeriets Materiel- og Indkøbsstyrelse
Country: DK
Region: DANMARK
Contract type: Supplies
Procedure: Contract award without prior publication
CPV classification: 35400000: Military vehicles and associated parts
Estimated value: 300000000 DKK

Technical requirements: Forsvarsministeriets Materiel- og Indkøbsstyrelse vil indgå en »Project Arrangement« (PA) med Tyskland samt øvrige brugerlande med henblik på at indkøbe reservedele samt eventuelt at få foretaget reparationer af Leopard 1 og 2 systemerne, som er tysk producerede og designede kampvogne med våbensystemer installeret.
Anskaffelserne efter PA aftalen forventes at beløbe sig til mellem 5—15 000 000 DKK per år. Deltagelse i samarbejdet (PA'en) forventes, så længe Leopard 1 og 2 er i brug, hvilket estimeres at være mindst 20 år, svarende til anskaffelser for 100—300 000 000 DKK i alt.
Datoen i bekendtgørelsens pkt. V.2.1) er datoen for beslutningen om, at tildele kontrakten direkte og ikke datoen for kontraktens indgåelse. Kontrakten vil ikke blive indgået/underskrevet, før udløbet af en periode på 10 dage fra offentliggørelse af denne bekendtgørelse.
Kontrakten (PA) med Tyskland samt øvrige deltagerlande med henblik på at indkøbe reservedele samt eventuelt at få foretaget reparationer af Leopard 1 og 2 systemerne mod betaling vurderes som udgangspunkt omfattet af forsvarsdirektivet, Forsvarsdirektivet finder dog ikke anvendelse på kontrakter, som én regering tildeler en anden regering vedrørende levering af forsvarsmateriel eller følsomt udstyr eller for tjenesteydelser, som er direkte knyttet til sådant udstyr, jf. undtagelsesbestemmelsen om
G2G aftaler (Government to Government aftaler) i forsvarsdirektivets artikel 13, stk. 1, litra f. Kommissionen har udarbejdet udkast til en ny fortolkningsmeddelelse (Guidance Note), hvor anvendelsesområdet af G2G ændres i forhold til den nuværende Guidance Note. I udkastet til den nye Guidance Note anføres det blandt andet at være muligt at anvende G2G aftaler for at opnå fordelagtige priser, skabe inte-roperabilitet, opfylde »urgent operational requirements« med videre. Den konkrete PA aftale indgås netop af grunde, som opfylder de nævnte saglige krav i Guidance Noten, såsom billigere indkøb til Leopard systemerne, opnåelse af hurtigere leveringstider samt øget interoperabilitet og dermed muligheden for gensidig materielstøtte deltager-nationerne imellem. Herudover indgås PA mellem nationer og omhandler forsvarsmateriel. PA'en vurderes herefter at være omfattet af undtagelsesbestemmelsen om G2G aftaler i forsvarsdirektivets artikel 13, stk. 1, litra f, hvilket medfører, at kontrakten/aftalen er undtaget fra udbudspligten. Det påhviler Tyskland, som den videresælgende/udbydende nation, at sikre, at anskaffelserne sker i overensstemmelse med de EU-retlige regler for indkøb af varer og tjenesteydelser. Det skal hertil bemærkes, at det er anført i PA, Section 4 »Contractual Arrangements«, at Tyskland skal indgå kontrakterne i overensstemmelse med tyske love og bestemmelser, samt i særdeleshed i overensstemmelse med EU-retlige regler for indkøb af varer og tjenesteydelser. Danmark vil dog, som den købende nation, uagtet bestemmelsen i PA, Section 4, løbende kontrollere anskaffelsernes lovlighed.
En Memorandum of Understanding (MoU) blev den 10.6.2013 indgået vedrørende samarbejde mellem 19 lande om vedligeholdelse samt den fortsatte udvikling af LEOPARD 1 og 2 systemerne, som er tysk producerede og designede kampvogne med våbensystemer installeret. På baggrund af MoU'en skal der indgås en Project Arrangement (PA) mellem Tyskland og øvrige deltagerlande herunder Danmark vedrørende fællesindkøb af reservedele og reparationer. Anskaffelser, reparationer mv. i henhold til PA'en vil blive foretaget af Tyskland, gennem Federal Office of Bundeswehr Equipment, Information Technology and In-Service Support (BAAINBw). BAAINBw vil i henhold til vilkårene i PA'en foretage indkøb, bestillinger mv. med henblik på videresalg til deltagerlandene og i overensstemmelse med tyske love og bestemmelser og særligt i overensstemmelse med europæisk lovgivning for offentlige indkøb (EU's udbudsdirektiver).
Den ordregivende myndighed ønsker at indgå en PA-aftale med den i afsnit V.2.3) nævnte leverandør. PA-aftalen vil først blive indgået efter udgangen af 10 dage efter offentliggørelsen af denne bekendtgørelse i EU-tidende, jf. Lov om Klagenævnet for Udbud § 4, stk. 1, nr. 2.
For klagefrister kan der i øvrigt henvises til Lov om Klagenævnet for Udbud § 7, stk. 3, hvoraf det fremgår, at en klage over, at ordregiver har indgået en kontrakt uden forudgående offentliggørelse af en udbudsbekendtgørelse i Den Europæiske Unions Tidende, skal være indgivet til Klagenævnet for Udbud inden 30 kalenderdage regnet fra dagen efter den dag, hvor ordregiver har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt, forudsat at bekendtgørelsen indeholder begrundelsen for ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende.
Klager skal skriftligt informere den ordregivende myndighed om indgivet klage senest samtidig med, at klagen indgives til Klagenævnet for Udbud.


Award value: 300000000